
‘‘నాకు ‘నిన్నే పెళ్లాడుతా’, ‘మన్మథుడు’ చాలా ఇష్టమైన చిత్రాలు. వాటిలోని ప్రేమ, కుటుంబ విలువలు, భావోద్వేగాల కలబోతగా తెరకెక్కిన ‘రారండోయ్ వేడుక చూద్దాం’ ఈ వేసవికి విడుదల కానుంది. కాబోయే భర్త గురించి ఓ అమ్మాయి కన్న కల ఎలాంటిది? అది నెరవేరిందా? వంటి ఆసక్తికరమైన అంశాలతో ఈ చిత్రం రూపొందింది’’ అని అక్కినేని నాగార్జున అన్నారు. నాగచైతన్య, రకుల్ ప్రీత్సింగ్ జంటగా అన్నపూర్ణ స్టూడియోస్ పతాకంపై కల్యాణ్ కృష్ణ కురసాల దర్శకత్వంలో అక్కినేని నాగార్జున నిర్మిస్తున్న చిత్రం ‘రారండోయ్ వేడుక చేద్దాం’. ఈ చిత్ర యూనిట్ గురువారం విలేకరులతో సమావేశమయ్యారు. నాగార్జున మాట్లాడుతూ ‘‘ఎడిట్ రూమ్లో సినిమా చూశాను. చాలా బాగా నచ్చింది. జగపతిబాబు, చైతు తండ్రీ కొడుకులుగా మెప్పించారు. సంపత్ కుమార్తెగా రకుల్ నటించింది. ప్రతి బంధాన్ని అందంగా ఆవిష్కరించాడు కల్యాణ్. దేవిశ్రీప్రసాద్ మంచి సంగీతాన్నిచ్చారు. కొత్త కెమెరామేన్ విశ్వేశ్వరరావు అందంగా చిత్రీకరించారు. మే మూడో వారంలో చిత్రాన్ని విడుదల చేస్తాం. మోడరన్ పాదర్గా జగపతిబాబు, శివ పాత్రలో చైతు, భ్రమరాంబగా రకుల్ అలరిస్తారు. చక్కటి ఫ్యామిలీ లవ్, ఎమోషనల్ ఎంటర్టైనర్ ఇది’’ అని తెలిపారు. జగపతిబాబు మాట్లాడుతూ ‘‘చైతు నా కళ్ల ముందు పెరిగిన కుర్రాడు. స్వీట్ బోయ్. అద్భుతంగా నటించాడు. కల్యాణ్కృష్ణ ఆద్యంతం కూల్గా పనిచేయించాడు’’ అని అన్నారు. దర్శకుడు మాట్లాడుతూ ‘‘కుటుంబ విలువలు, బంధుత్వాల గొప్పతనాన్ని చెప్పే చిత్రమిది. ఓ జంట మధ్య ప్రేమ, తండ్రీకొడుకుల మధ్య ప్రేమ, తండ్రీ కూతురి మధ్య ప్రేమను ఆవిష్కరించాం. నిర్మాణ విలువలు అద్భుతంగా ఉంటాయి. అందరికీ నచ్చే చిత్రమవుతుంది’’ అని అన్నారు. నాగచైతన్య మాట్లాడుతూ ‘‘ఒక్క పాట మినహా షూటింగ్ పూర్తయింది. ఈ నెలాఖరుకు ఆ పాటను పూర్తి చేసి మే మూడో వారంలో సినిమా విడుదల చేస్తాం. కల్యాణ్కృష్ణ దర్శకత్వంలో ఓ సినిమా చేయాలనుకున్నా. ఈ కథ చెప్పగానే నచ్చి చేశాను. నాన్న ఈ సినిమా చూసి కాన్ఫిడెంట్గా ఉన్నారు. నా కెరీర్కు హెల్ప్ అయ్యే సినిమా ఇది’’ అని చెప్పారు. కథ విన్నాక ఈ చిత్రాన్ని వదులుకోవాలని అనిపించలేదని, భ్రమరాంబ పాత్రలో నటిస్తున్నట్టు రకుల్ తెలిపారు.

‘‘naaku ‘ninne pellaadutaa’, ‘manmathudu’ chala ishtamaina chitraalu. vaatilooni prema, kutumba viluvalu, bhavodvegala kalabotagaa terakekkina ‘rarandoy veduka chuddam’ ee vesaviki vidudala kaanundi. kaboye bharta gurinchi oo ammai kanna kala elaantidi? adhi neraverinda? vanti aasaktikaramaina amsaalatoe ee chitram roopondindi’’ ani akkineni nagarjuna annaru. nagachaitanya, rakul preethsing jantagaa annapurna studios pataakampai kalyan krishna kurasala darsakatvamlo akkineni nagarjuna nirmistunna chitram ‘rarandoy veduka cheddam’. ee chitra unit guruvaram vilekarulatho samavesamayyaru. nagarjuna maatlaadutuu ‘‘edit roomlo sinima chushanu. chala baga nachindi. jagapatibabu, chaitu tandri kodukulugaa meppinchaaru. sampat kumartega rakul natinchindi. prati bandhaanni andamgaa aavishkarinchaadu kalyan. devisriprasad manchi sangeetaannichaaru. kotta kemeramen vishweshwararao andamgaa chitreekarinchaaru. mee moodo vaaramlo chitraanni vidudala chestam. moderan paadargaa jagapatibabu, shiva paatralo chaitu, bhramarambaga rakul alaristaaru. chakkati famili lav, emotional entertiner idhi’’ ani telipaaru. jagapatibabu maatlaadutuu ‘‘chaitu naa kalla mundu perigina kurradu. sweet boy. adbhutamgaa natinchaadu. kalyankrishna aadyantam koolga panicheyinchaadu’’ ani annaru. darsakudu maatlaadutuu ‘‘kutumba viluvalu, bandhutvaala goppatanaanni cheppe chitramidi. oo janta madhya prema, tandreekodukula madhya prema, tandri koothuri madhya premanu aavishkarinchaam. nirmaana viluvalu adbhutamgaa untaayi. andarikee nache chitramavutundi’’ ani annaru. nagachaitanya maatlaadutuu ‘‘okka paata minaha shooting poortayindi. ee nelaakharuku aa paatanu puurti chesi mee moodo vaaramlo sinima vidudala chestam. kalyankrishna darsakatvamlo oo sinima cheyalanukunna. ee katha cheppagaane nachi cheshaanu. naanna ee sinima chusi confidentga unnaaru. naa kereerku help ayye sinima idhi’’ ani cheppaaru. katha vinnaka ee chitraanni vadulukovalani anipinchaledani, bhramaramba paatralo natistunnattu rakul telipaaru.